Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 481/13/1104	Bratislava IV, 4.8.2014
EEČ : 2-11-78-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený si na doposiaľ nezistenom mieste a v doposiaľ nezistenom čase, najneskôr dňa  18. 06. 2013 doposiaľ nezisteným spôsobom neoprávnene zaobstaral autorizačné údaje k platobnej karte VISA Electron číslo 4405 7785 2155 3465 vydanej Tatrabanka, a.s. k účtu číslo 261 370 6267/1100 vedeného na meno poškodeného XXXXX, a následne dňa 18. 06. 2013 v čase o 19:16:13 hod. uskutočnil transakciu vo výške 20,- Eur, v čase o 19:17:34 hod. uskutočnil transakciu vo výške 50,- EUr, v čase o 19:25:19 hod. transakciu vo výške 30,- Eur, v čase o 19:26:24 hod. uskutočnil transakciu vo výške 50,- Eur, v čase o 19:57:55 hod. uskutočnil transakciu vo výške 50,- Eur a dva neúspešné pokusy o 22:05:31 hod. a o 22:09:31 hod. obidva vo výške 25,- EUr, ďalej si na doposiaľ nezistenom mieste a v doposiaľ nezistenom čase, najneskôr dňa 18. 06. 2013 doposiaľ nezisteným spôsobom neoprávnene zaobstaral autorizačné údaje k platobnej karte Mastercard Clubcard kreditnej karty číslo úverovej zmluvy 630 300 7987 vydanej Home Credit Slovakia, a.s. k účtu číslo 262 973 8650/1100 vedeného na meno poškodeného XXXXX, a následne dňa 18. 06. 2013 v čase o 19:25 hod. uskutočnil transakciu vo výške 100,- Eur, pričom všetky transakcie boli uskutočnené prevodom na účet vedený v stávkovej kancelárii Fortuna na číslo zmluvy 7000741 s číslom karty 20100001051121 a následne vyplatené na číslo účtu 5024035833/0900 na doposiaľ nezistenom mieste, čím poškodenému XXXXX, trvale bytom XXXXX, XXXXX spôsobil škodu vo výške 300,- Eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	XXXXX je stíhaný ako obvinený uznesením vyšetrovateľa OR PZ Bratislava IV ČVS: ORP-416/OEK-B4-2013 zo dňa 27. 05. 2014 pre podozrenie zo spáchania prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zák., ktorého sa mal dopustiť na skutkovom základe uvedenom v predmetnom uznesení.

	Prípravným konaním bolo zistené a preukázané, že skutok sa stal tak, ako je to uvedené vyššie, a teda, že obvinený si najneskôr dňa 18. 06. 2013 neoprávnene zaobstaral autorizačné údaje k platobnej karte Visa Elektron a k platobnej karte Mastercard Clubcard, vedených na poškodeného, a uskutočnil z nich transakcie spolu vo výške 300,- Eur na svoje hráčske konto v stávkovej kancelárii Fortuna. Vyššie rozpísaný skutkový stav je preukázaný výpoveďou obvineného, výpoveďou svedka-poškodeného, výpoveďami svedkov,  a listinnými dôkazmi založenými vo vyšetrovacom spise.

	Obvinený v prípravnom konaní vo svojej výpovedi vyhlásil, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Obvinený predložil doklad o tom, že na bankový účet poškodeného vložil sumu 300,- Eur ako náhradu škody, prijatie sumy potvrdil aj poškodený.

	Podľa § 216 ods. 1 Tr. por. možno podmienečne zastaviť trestné stíhanie v konaní o trestnom čine, na ktorý zákon ustanovuje trest odňatia slobody, ktorého horná hranica neprevyšuje päť rokov, ďalej ak obvinený vyhlási, že spáchal skutok, za ktorý je stíhaný, nahradil škodu alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a ak vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Pri posudzovaní páchateľa a jeho konania z hľadiska vyššie citovaného ustanovenia Trestného poriadku som zistil, že za spáchaný trestný čin umožňuje Trestný zákon uložiť trest odňatia slobody na jeden rok až päť rokov. Obvinený sa k trestnej činnosti priznal, a jeho protiprávnosť si uvedomuje. S podmienečným zastavením trestného stíhania vopred vyjadril súhlas.

	Čo sa týka spôsobenej škody, poškodenému bola neoprávnenými transakciami spôsobená škoda 300,- Eur, obvinený túto škodu v plnom rozsahu uhradil poškodenému.

	Vzhľadom na všetky hore uvedené skutočnosti je nutné konštatovať, že v osobe obvineného XXXXX ide o obvineného, ktorý spĺňa všetky podmienky pre podmienečné zastavenie trestného stíhania. S prihliadnutím na jeho doterajší život možno takéto rozhodnutie považovať za dostačujúce. Obvinený nie je v súčasnosti trestne stíhaný za iný trestný čin, doteraz nebol súdne trestaný, doteraz nebol ani uznaný za vinného zo spáchania priestupku.

	Podľa § 216 ods. 2 Tr. por. bola v rozhodnutí určená skúšobná doba podmienečného zastavenia trestného stíhania na jeden rok s prihliadnutím na závažnosť konania obvineného a výšku spôsobenej škody.

	Pokiaľ bude obvinený v priebehu skúšobnej doby viesť riadny život, po uplynutí skúšobnej doby bude vydané rozhodnutie o osvedčení sa. V opačnom prípade bude rozhodnuté, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Greško
prokurátor